open-index/open-wikipedia-markdown huggingface dataset:
மதிரா

**மதிரா** (Mathira) என்கிற **மதிரா முகமது**  பாகிஸ்தானி மாடல், நடனக்கலைஞர், தொலைக்காட்சித் தொகுப்பாளினி, பாடகர் மற்றும் நடிகை ஆவார். இவர் பல தொலைக்காட்சி நிகழ்ச்சிகளை தொகுத்து வழங்கியுள்ளார் மற்றும் இசை காணொளிகளில் தோன்றியுள்ளார். *மெயின் ஹூன் ஷாஹித் அப்ரிடி* மற்றும் இந்திய பஞ்சாபி திரைப்படமான *யங் மலாங்* ஆகியவற்றில் அவரது குத்தாட்டப் பாடல்களுக்காக அவர் அறியப்படுகிறார்.

## ஆரம்பகால வாழ்க்கை மற்றும் தொழில்
ஜிம்பாப்வேயின் ஹராரேவில் ஒரு முஸ்லீம் குடும்பத்தில் தென் ஆப்பிரிக்க தந்தை மற்றும் பாகிஸ்தான் தாய்க்கு மதிரா பிறந்தார். இவரது சகோதரி ரோஸ் முஹம்மதுவும் ஒரு நடிகை ஆவார். ஜிம்பாப்வேயில் அமைதியின்மைக்கு மத்தியில் தனது குடும்பத்துடன் பாகிஸ்தானுக்குச் செல்வதற்கு முன்பு அவர் ஜிம்பாப்வேயில் கல்வி கற்றார். ஜடுகர், தேசி பீட் மற்றும் மல்கூவின் நாச்டி கமல் பில்லோ மற்றும் ரிஸ்வான்-உல்-ஹக் எழுதிய வோ கவுன் தி ஆகியோரின் இசை காணொளிகளில் அறிமுகமானார். மார்ச் 2011 இல், வைப் டிவியில் *“லவ் இன்டிகேட்டர்”* என்ற தலைப்பில் ஒரு இரவு நிகழ்ச்சியை நடத்த அவருக்கு வாய்ப்பு கிடைத்தது.
 
### பாலிவுட் அறிமுகம்
மதிரா ஒரு முன்னணி பாகிஸ்தான் நவீன ஆடை வடிவமைப்பு பத்திரிகையின் அட்டைப்படத்திற்காக படமாக்கப்பட்டார். 2011 ஆம் ஆண்டில் அவர், இளைஞர்களின் பொழுதுபோக்கு நிகழ்ச்சிகள் நிறைந்த ஆக் தொலைக்காட்சியில் "பாஜி இணையதளம்" என்ற நிகழ்ச்சியையும் தொகுத்து வழங்கினார். 2013 ஆம் ஆண்டில் இந்திய பஞ்சாபி திரைப்படமான *யங் மலாங்கில் லக் சி கரண்ட்* என்ற குத்தாட்டப்பாடலை மேற்கொண்டு பாலிவுட்டில் அறிமுகமானார். ஹுமாயூன் சயீத் நடித்த *மெயின் ஹூன் ஷாஹித் அப்ரிடி* படத்தில் *மாஸ்தி மெய்ன் டூபி ராத் ஹை* என்கிற பாடலையும் பாடியுள்ளார்.

### இசை காணொளிகள்
பின்னர் 2013 ஆம் ஆண்டின் இறுதியில், தனது புதிய இசை காணொளியான *ஜூட்டாவில்* இளம் ராப்பர் அர்பாஸ் கானுடன் தோன்றினார். இது 31 டிசம்பர் 2013 அன்று வெளியிடப்பட்டது.

மதிரா, 2014 இல் *விபின் சர்மா* இயக்கிய படத்தில் நடித்தார். 2015 ஆம் ஆண்டில், அட்னான் சாமிகானின் "பீகி பீகி ராட்டன் மே" பாடலுக்கு அஞ்சலி செலுத்துவதன் மூலம் ஃபுர்கான் மற்றும் இம்ரானுடன் "பியா ரே" பாடலில் இடம்பெற்றுள்ளார்.
 
### தொலைக்காட்சி தொடர்/திரைப்படங்கள்
பின்னர், 2017 முதல் 2019 வரை, ஜியோ கஹானியின் தொடரான *நாகினில்* துணை கதாபாத்திரத்தில் நடித்தார். 2019 ஆம் ஆண்டில், டேனிஷ் தைமூருக்கு ஜோடியாக காதல்-திருப்பங்கள் பல நிறைந்த  திரைப் படமான *சிர்ஃப் டம் ஹாய் டூ ஹோவில்* நடித்தார். இதுவரை இவர் ஏழு திரைப்படங்களில் நடித்துள்ளார்.

## தனிப்பட்ட வாழ்க்கை
மதிரா பஞ்சாபி பாடகர் ஃபரன் ஜே மிர்சாவை ( பிளின்ட் ஜே என்றும் அழைக்கப்படுகிறார்)  2012 இல் திருமணம் செய்து கொண்டார். இந்த தம்பதிக்கு அஹில் ரிஸ்வி என்ற மகன் 2014 இல் பிறந்தார். தவறான புரிதல்களால் இந்த ஜோடி 2018 இல் பிரிந்தது. மதிரா ஒரு முஸ்லீம், தனது கடவுளுடனான தனது உறவை தனிப்பட்டதாக கருதுகிறார்.

## தொலைக்காட்சி

### புனைகதை நிகழ்ச்சிகள்
* **2017–2019** : *மஸ்தானியாக* "நாகின்" (ஜியோ கஹானி) - தொலைக்காட்சி தொடர்
* **2017:** விருந்தினராக *பிவி சே பிவி தக் போன்ற தொலைக்காட்சி நிகழ்ச்சிகளில் பங்கேற்றுள்ளார்.*

## இசை சரிதம்
2015 ஆம் ஆண்டில், "பியா ரே" என்கிற இசை காணொளியில் ஃபுர்கான் மற்றும் இம்ரான் பாடிய பாடல்கள் பெரும் வரவேற்பை பெற்று சாதனை படைத்தன. இதில் மதிராவும் இடம் பெற்றுள்ளார்.

## குறிப்புகள்

## வெளி இணைப்புகள்
* Lakk Ch Current - Mathira Item song in Indian Punjabi film

பகுப்பு:1992 பிறப்புகள்
பகுப்பு:வாழும் மக்கள்
குரேஸ் பள்ளத்தாக்கு

**குரேஸ்** (ஆங்கிலம்: Gurez), அல்லது குரைஸ்  (உள்ளூர் சினா மொழியில் *குர்சாய்* ), என்பது உயரமான இமயமலையில் அமைந்துள்ள ஒரு பள்ளத்தாக்கு ஆகும். பந்திபூரிலிருந்து சுமார்  தூரமும்,  காஷ்மீரில் உள்ள ஸ்ரீநகரிலிருந்து  வடக்கிலும், கில்கிட்-பால்டிஸ்தானில் இருந்து தெற்கேயும் அமைந்துள்ளது. கடல் மட்டத்திலிருந்து சுமார்   உயரத்தில் அமைந்துள்ள இந்தப்  பள்ளத்தாக்கு பனி மூடிய மலைகளால் சூழப்பட்டுள்ளது. இது இமயமலை பழுப்பு கரடி மற்றும் பனி சிறுத்தை உள்ளிட்ட பல்வேறு விலங்குகள் மற்றும் வனவிலங்குகளைக் கொண்டுள்ளது. நீலம் நதி பள்ளத்தாக்கு வழியாக பாய்கிறது.  கில்கித் செல்லும் பாதை குரேஸ் வழியாக செல்கிறது. 

குரேஸ் மூன்று பகுதிகளாக பிரிக்கப்பட்டுள்ளது. தோபாத் முதல் சாரதா பீடம் வரையிலான பகுதி பாக்கித்தானால் நீலம் மாவட்டமாக நிர்வகிக்கப்படுகிறது. கம்ரி மற்றும் மினிமர்க் இடையே பாக்கித்தானால் ஆசுதோர் மாவட்டம் கில்கிட்-பால்டித்தானாகவும் நிர்வகிக்கப்படுகிறது. தோபாத் முதல் அப்துல்லே துலைல் வரையிலும் குரேஸ் வட்டம் என்று அழைக்கப்படுகிறது. மேலும் இது இந்திய நிர்வாகத்தால் இயக்கப்படும் பாண்டிபோரா மாவட்டத்தின் ஒரு பகுதியாகும்

கில்கிட்-பால்டித்தானின் ஆசுதோர் மாவட்டத்திற்கு செல்லும் பர்ஸில் பாஸுக்கு மிக அருகில் அமைந்துள்ளது. தார்த் / சினா இன மக்கள் இங்கு குடியிருகின்றனர். அவர்கள் சினா மொழியைப் பேசுகிறார்கள். பாக்கித்தானால் நிர்வகிக்கப்படும் வடக்குப் பகுதிகளில் உள்ள இனத்தவரைப் போலவே உடை மற்றும் கலாச்சாரத்தின் அதே பாணியைக் கொண்டுள்ளனர்.  
வலது|thumb| தாவர்
தாவர் என்பது இப்பகுதியில் மத்திய நகரமாகும். இப்பகுதியின் மக்கள் தொகை சுமார் 30,000 என மதிப்பிடப்பட்டுள்ளது. இவர்கள் பதினைந்து கிராமங்களில் சிதறிக்கிடக்கினறனர். குளிர்காலத்தில் கடுமையான பனிப்பொழிவு காரணமாகரஸ்தான் பாஸ் மூடப்படுவதால், (தோராயமாக 6-7 அடி) இப்பள்ளத்தாக்கு ஆண்டின் ஆறு மாதங்களுக்கு துண்டிக்கப்படுகின்றது. 

## வரலாறு
வரலாற்று ரீதியாக, குரேஸ் பண்டைய தர்திஸ்தானின் ஒரு பகுதியாக இருந்துள்ளது. மேற்கில் சாரதா பீடம், வடக்கில் மினிமர்க், கிழக்கில் திராஸ் மற்றும் தெற்கில் பாக்தோர் இடையே நீண்டுள்ளது. கஷ்கருக்கு மேலும் தொடர்வதற்கு முன் காஷ்மீர் பள்ளத்தாக்கை  கில்கித்துடன்  இணைத்த பண்டைய பட்டுப் பாதை இந்த பள்ளத்தாக்கு வழியே செல்கிறது. குரேஸுக்கு வடக்கே பள்ளத்தாக்குகளில் உள்ள தொல்பொருள் ஆய்வுகள் கரோஷ்டி, பிராமி மற்றும் திபெத்திய மொழிகளில் செதுக்கப்பட்ட நூற்றுக்கணக்கான கல்வெட்டுகளை கண்டுபிடித்துள்ளன. குறிப்பாக, இந்த சிற்பங்கள் காஷ்மீர் மக்களின் தோற்றம் மற்றும் பௌதத மதத்தின் ஆரம்பகால வரலாறு பற்றிய நுண்ணறிவுகளை வழங்குகின்றன.       

தார்ஸின் பண்டைய தலைநகரான தாவர் குரேஸ் பள்ளத்தாக்கில் அமைந்துள்ளது . இது ஒரு முக்கியமான தொல்பொருள் தளமாகும். பள்ளத்தாக்கின் முக்கியத்துவம் வாய்ந்த பிற தொல்பொருள் தளங்கள் கான்சில்வான், அங்கு பௌத்த மதத்தின் கடைசி சபை நடைபெற்றதாக நம்பப்படுகிறது. மேலும் கீழ்நோக்கி, பண்டைய சாரதா பல்கலைக்கழகத்தின் இடிபாடுகள் கிசென்கங்கா / நீலம் ஆற்றின் குறுக்கே மூழ்கியுள்ளன. 

 "பள்ளத்தாக்கு மிகவும் அழகாக இருக்கிறது, ஏனெனில் நதி ஒரு வளமான புல்வெளியில் ஓடுகிறது, ஓரளவு லிண்டன்கள், வால்நட் மற்றும் வில்லோ மரங்களால் மூடப்பட்டுள்ளது. அதே நேரத்தில் இருபுறமும் உள்ள மலைகள் அமைந்துள்ளது. மிக அதிக அளவிலான திடீர் மழைப்பொழிவுகள் மற்றும் தேவதாரு மரங்களால் சூழப்பட்ட ஆல்பைன் விடுதிகள் ஆகியவற்றைத் தவிர வேறொன்றுமில்லை."  

## குறிப்புகள்

## வெளி இணைப்புகள்

* Dardistan : The land of Dards

பகுப்பு:பாக்கித்தான் பள்ளத்தாக்குகள்
பகுப்பு:இமயமலைத் தொடர்
கெடுலான் கோயில்

**கேதுலன் கோயில் (Kedulan temple)** () என்பது சாம்பிசரி கோயிலிலிருந்து வெகு தொலைவில் அமைந்துள்ள 9 ஆம் நூற்றாண்டைச் சேர்ந்த இந்துக் கோயிலின் இடிபாடு ஆகும். இக்கோயில் இந்தோனேஷியாவில்  யோக்யகர்த்தாவில்ஸ்லீமன் ரீஜன்சியில் உள்ள கலாசன் துணை மாவட்டத்தில் உள்ள தீர்த்தோமார்த்தனி என்னும் கிராமத்தில் உள்ளது. இதன் பாணியும் கட்டிடக்கலையும் அருகிலுள்ள சாம்பிசரி கோயிலின் பாணியுடன் ஒத்த நிலையில் உள்ளது. சாம்பிசாரியைப் போலவே, கோயில் வளாகமும் தற்போதைய மேற்பரப்பில் இருந்து கீழே 6 மீட்டர் புதைந்த அளவில் உள்ளது.வடக்கில் உள்ள மெராபி மலையின் கடந்தகால வெடிப்பின் லஹார் ஓட்டத்தின் விளைவாக இந்த நிலையில் அது உள்ளது.  

கோயில் வளாகம் கல் சுவர்களில் மூடப்பட்ட  நிலையில் உள்ளது. அதன் பாகங்கள் இன்னும் நிலத்தடியில் புதைக்கப்பட்டுள்ளன. உள்ளே அடைப்புக்குள், நான்கு கோயில்கள் உள்ளன. கிழக்கு நோக்கிய நிலையில் ஒரு முதன்மைக் கோயில் உள்ளது. மற்ற மூன்று சிறிய துணை கோயில்கள் (*பெர்வாரா கோயில்கள்*) கிழக்கு திசையில் முதன்மைக் கோயிலுக்கு முன்னால் வடக்கு திசையிலிருந்து தெற்கு நோக்கிய நிலையில் வரிசையில் உள்ளன. இதன் கட்டடப்பாணியும் அமைப்பும் சாம்பிசரி கோயிலை ஒத்த நிலையில் காணப்படுகிறது. இருப்பினும் சாம்பிசரி கோயில் மேற்கு நோக்கிய நிலையில், தென்மேற்கில் சுமார் 2.5 கிலோமீட்டர் தொலைவில் அமைந்துள்ளது. 

## வரலாறு
1993 நவம்பர் 24 ஆம் நாளன்று, எரிமலை மணல் சுரங்கத் தொழிலாளர்கள் குழு நிலத்தை குவாரி செய்தபோது, இதன் முதன்மைக்கோயில் எதிர்பாராத விதமாக தற்செயலாகக் கண்டுபிடிக்கப்பட்டது. இந்த நிலம்  கிராமத்திற்கு சொந்தமானது ஆகும். இதனைத் தொடர்ந்து பிபி 3 யோககர்த்தா தலைமையில் தொல்பொருள் அகழ்வாராய்ச்சியினர் அகழாய்வுப் பணியை மேற்கொண்டனர். அப்போது 6 முதல் 7 மீட்டர் ஆழத்தில்  கோயிலின் முதன்மைக் கட்டிடத்தின் இடிபாடுகள் கண்டுபிடிக்கப்பட்டன. கோயிலின் தரைத் தளம் ஒவ்வொரு பக்கத்திலும் 13.7 மீட்டர் அளவைக் கொண்ட ஒரு சதுரத்தில் அமைந்துள்ளது. முதன்மைக் கட்டிடத்தின் உயரம் 8.009 மீட்டர் உயரம் ஆகும்.  தற்போது, கோயில் பழுதடைந்துள்ளது; கோயிலின் சில பகுதிகள் இன்னும் புதைக்கப்பட்டுள்ளன, சில கற்கள் காணவில்லை. 

2017 ஆம் ஆண்டு வரை தொல்பொருள் ஆய்வு மற்றும் புனரமைப்பு திட்டம் தொடர்ந்து நடந்து வருகிறது. 2018 ஆம் ஆண்டின் தொடக்கத்தில், கோயில் புனரமைப்பு கட்டம் அனஸ்டைலோசிஸ் நிலையில் தொடர்ந்தது. கேதுலன் கோயில் வளாகத்தின் முழுமையான மறுசீரமைப்பு 2018 இறுதிக்குள் நிறைவடையும் என்று எதிர்பார்க்கப்பட்டது. 

## அண்மைக் கண்டுபிடிப்பு
அண்மையில் தென் பகுதியில் காணப்படுகின்ற பெர்வாரா கோயில் எனப்படுகின்ற துணைக்கோயில் முழுமையாக அகழாய்வு செய்யப்பட்டது. அந்த பெர்வாரா கோயில் தரையின் கீழ்ப் பகுதியில் 4 மீட்டரில் இருந்தது. இந்தப் பெர்வாரா கோயிலின் அமைப்பானது ஜலான் பாங்க் என்னுமிடத்திற்கு அடியில் இருந்ததாகும். அதே சமயத்தில் அந்த பெர்வாரா கோயிலின் மீதிப் பகுதியினை அகழாய்வு செய்யும் பணி தொடர்ந்து நடைபெற்று வருகிறது. அத்தகைய அகழ்வாராய்ச்சியின்போது சில பாறைப் பகுதிகள் கண்டுபிடிக்கப்பட்டன. வடக்குப் பகுதியில் உள்ள பெர்வாரா கோயிலில் இன்னும் அகழாய்வுப் பணி மேற்கொள்ளப்படவில்லை. அகழாய்வுப் பணியின்போது அகத்தியர் சிலையின் அருகில் இரு கல்வெட்டுகள் கண்டுபிடிக்கப்பட்டன.  அவை சமஸ்கிருத மொழியில் உள்ளன. 

## மேலும் காண்க

* கேவு சமவெளி 
* கலாசான் கோயில் 
* பிரம்பானான் கோயில் 
* ரத்து போகோ 
* பானியுனிபோ 
* இஜோ 
* பரோங் 

## குறிப்புகள்

## வெளி இணைப்புகள்

* விக்கிமபியாவில் கேதுலன் கோயில் வரைபடம் 
* Google இல் கேதுலன் கோயில் வரைபடம் 

பகுப்பு:இந்தோனேசியாவில் உள்ள இந்துக் கோயில்கள்
பகுப்பு:இந்தோனேசியக் கோயில்கள்
பகுப்பு:மாதரம் இராச்சியம்
சுடுமண் பாண்டம்

[thumb|[சுடுமட்சிலைப் படை, சீனா, கிமு 210]]

**சுடுமண் பாண்டம்** (**Terracotta**, **terra cotta** or **terra-cotta** (; இத்தாலிய மொழி: "சுட்ட மண்", from the Latin *terra cocta*), ஒருவகை மென்மையான  களிமண்ணைக் கொண்டு உருவம் செய்து பின் அதனை சூளையில் சுட்டு வடிவத்தை கெட்டிப்படுத்துவர்.சிவப்பு, காவி, ஆரஞ்சு நிற சுடுமண் மட்பாண்டங்கள், அரச முத்திரைகள், வரலாற்று குறிப்புகள், கடவுட் சிலைகள், விலங்குகளின் சிற்பங்கள், மேற்கூரையின் ஓடுகள், செங்கற்கள், பூந்தொட்டிகள், விளக்குகள், கழிவு நீர் குழாய்கள் மற்றும் கட்டுமான பொருட்கள் செய்ய பயன்படுத்தப்பட்டது.  கிமு 2,000 ஆயிரம் ஆண்டுகளுக்கு முன்னர், உருளை வடிவ சுடுமண் பாண்டங்களில் சுமேரியர்கள் ஆப்பெழுத்துகளில் தங்கள் வரலாற்றுக் குறிப்புகளை எழுதி வைத்துள்ளனர். மேலும் சுடுமண் பாண்டத்தில் சுமேரியக் கடவுளர்கள், சுமேரிய மன்னர்களின் உருவச் சிற்பங்கள் உருவாக்கினர்.   

கி.மு. 210 காலத்திய முதலாவது சீனச் சக்கரவர்த்தி சின் ஷி ஹுவாங்கின் போர் வீரர்களைச் சித்தரிக்கும் சுடுமட்சிலைப் படை சிற்பங்கள் சாங்சி மாகாணத்திலுள்ள சிய்யான் என்னுமிடத்தின் லின்டோங் மாவட்டத்தில் உள்ளூர் விவசாயி ஒருவரால் 1974 இல் கண்டுபிடிக்கப்பட்டது. 


File:GD-FR-LouvreEG126.JPG|எகிப்தின் 18-ஆம் வம்ச ஆட்சிக் காலத்திய பெண்ணின் சுடுமண் சிற்பம் 
File:Villa Giulia - Sarcofago degli sposi.jpg|கிமு 520 காலத்திய தம்பதியரின் சுடுமண் சிற்பம் 
File:Altes Museum - Tanagra Figurine3.jpg|கிமு 325-150 காலத்திய நடுத்தர கிரேக்கக் குடும்பப் பெண்ணின் சுடுமண் சிற்பம் 
File:Terracotta sculpt 2 NMND-6.jpg|குப்தப் பேரரசு காலத்திய சுடுமண் சிற்பங்கள் 
File:Terracotta temple 01.jpg|சுடுமண் கோயில், விஷ்ணுப்பூர், பாங்கூரா, இந்தியா 
File:Kalna Lalji Temple by Piyal Kundu 4.jpg|கல்னா இந்து கோயிலின் சுட்மண் சிற்பங்கள் 
File:Kan-terra-cota-2.jpg|கோயில் சுவரில் சுடுமண் சிற்பங்கள், தினாஜ்பூர், வங்காளதேசம் 
File:Teracotta of Tamilnadu.jpg|சுடுமண் குதிரைகள் 


## இதனையும் காண்க
* சுடுமட்சிலைப் படை
## அடிக்குறிப்புகள்

## மேற்கோள்கள்
*Draper, James David and Scherf, Guilhem (eds.), *Playing with Fire: European Terracotta Models, 1740-1840*, 2003, Metropolitan Museum of Art, , 9781588390998, fully available on Google books
*"Grove" = C. A. Galvin, et al. "Terracotta." Grove Art Online. Oxford Art Online. Oxford University Press, accessed July 23, 2015, subscription required.
*Schultz, Ellen (ed). *Gothic and Renaissance Art in Nuremberg*, 1986, New York, Metropolitan Museum of Art, , google books

## வெளி இணைப்புகள்

*Article on terracotta in ''Victorian and Edwardian Terracotta Buildings'' 
*Bibliography, Smithsonian Institution, Ceramic Tiles and Architectural Terracotta
*Friends of Terra Cotta, non-profit foundation to promote education and preservation of architectural Terracotta
*Tiles and Architectural Ceramics Society (UK)
*Guidance on Matching Terracotta Practical guidance on the repair and replacement of historic terracotta focusing on the difficulties associated with trying to match new to old

பகுப்பு:மட்பாண்டங்கள்
பகுப்பு:மட்பாண்டக்கலை
பகுப்பு:தொல்பொருட்கள்
பூசாவல்

**பூசாவல்** என்பது இந்திய மாநிலமான மகாராஷ்டிராவில் உள்ள ஜள்காவ் மாவட்டத்தின் நகரம் மற்றும்  நகராட்சி மன்றம் ஆகும். 1882 ஆம் ஆண்டில் நகராட்சி நிறுவப்பட்டது.  ஜள்காவ் மாவட்டத்தில்  பூசாவல்  மிகப்பெரிய தாலுகா ஆகும். இந்த நகரம் 47 வார்டுகளாக பிரிக்கப்பட்டுள்ளது. நகரத்தின்  பரப்பளவு 13.38 சதுர கி.மீ. ஆகும். பூசாவல் நகரத்தில் இந்திய வேளாண் ஆராய்ச்சிக் கழகம் உள்ளது.

இந்த நகரம் தப்தி ஆற்றின் கரையில் அமைந்துள்ளது. அஜந்தா குகைகள் பூசாவலில் இருந்து சுமார் 63 கி.மீ ( ஜாம்னர் வழியாக) தொலைவில் உள்ளன.  1-3 லட்சம் மக்கட் தொகையைக் இந் நகரம் நாட்டின் 69 வது தூய்மையான நகரமாகும். இந்த நகரம் உள்நாட்டிலும், வெளிநாடுகளிலும் வாழைப்பழ ஏற்றுமதியில் முக்கிய இடம் வகிக்கின்றது.

## புவியியல்
பூசாவல் நகரம் தப்தி நதி ஆற்றின் கரையில் அமைந்திருக்கின்றது. தப்தி ஆறு மத்திய இந்தியா வழியாக சத்புரா மலைத்தொடருக்கும், டெக்கான் பீடபூமியின் அஜந்தா மலைகளுக்கும் இடையில் பாய்கிறது. இது இந்தியாவின் சுமார் 724 கிலோமீட்டர் (450 மைல்) நீளமுள்ள முக்கிய நதிகளில் ஒன்றாகும். தப்தி நதி பெத்துல் மாவட்டத்தில் உருவானது. இந்த மாவட்டம் மத்திய பிரதேசத்தில் அமைந்துள்ளது. பூசாவால் மகாராஷ்டிரா மாநிலத்தின் வடமேற்கு பகுதியில் அமைந்துள்ளது. இந்த நகரம் மலைத்தொடர்களால் சூழப்பட்டுள்ளது.

## இடவியல்
பூசாவல் 21 ° 02'50.56 "வடக்கு 75 ° 47'15.99" கிழக்கு என்ற அமைவிடத்தில் அமைந்துள்ளது. இதன் சராசரி உயரம் 209 மீட்டர் ஆகும். சத்புரா மலைத்தொடர்களுக்கும் டெக்கான் பீடபூமியின் அஜந்தா மலைகளுக்கும் இடையில் பள்ளத்தாக்கில் விழும் தப்தி ஆற்றின் கரையில் இந்த நகரம் அமைந்துள்ளது. நகராட்சி மன்றத்தின் மொத்த நிலப்பரப்பு 228.57 சதுர கி.மீ. ஆகும். 

## புள்ளி விபரங்கள்
2011 ஆம் ஆண்டின் இந்திய மக்கட் தொகை கணக்கெடுப்பின்படி பூசாவல் நகரத்தில் 187,421 மக்கள் வசிக்கின்றனர். மொத்த மக்கட் தொகையில் ஆண்களின் எண்ணிக்கை 96,147 ஆகவும், பெண்களின் எண்ணிக்கை 91,274 ஆகவும் உள்ளது. நகர மக்களின் கல்வியறிவு விகிதம் 88.38% வீதமாகும். பெண்களின் கல்வியறிவு விகிதம் ஆண்கள் 91.74% ஆகவும், பெண்களின் கல்வியறிவு விகிதம் 84.87% ஆகவும் இருந்தது. 

இந்து மதம் பெரும்பான்மை மக்களால் பின்பற்றப்படும் மதமாகும். மொத்த மக்கட் தொகையில் 64.06% வீதத்தினரால் இந்து மதமும்,  24.40% வீதத்தினரால் இசுலாமிய மதமும், 8.79% வீதத்தினரால் பௌத்த மதமும் பின்பற்றப்படுகின்றது.

## காலநிலை
பூசாவல் நகரம் மிகவும் வறண்ட மற்றும் வெப்பமான காலநிலையைக் கொண்டுள்ளது. கோடைகாலத்தில் வெப்பநிலை 46 முதல் 49 பாகை செல்சியஸ் வெப்பநிலையை அடையும்.  இது இந்தியாவில் மிக உயர்ந்த வெப்பநிலையாகும். 2010 ஆம் ஆண்டில் வெப்பநிலை 49 ° ஐத் தாண்டி 49.8 ஐ எட்டியது. நகரம் நல்ல மழையைப் பெறுகிறது மற்றும் குளிர்காலம் மிதமானது.

## பொருளாதாரம்
பூசாவல் வாழை சாகுபடிக்கு பெயர் பெற்றது.  வாழைப்பழங்களை வாங்க வர்த்தகர்கள் பூசாவலுக்கு வருகிறார்கள். வாழைப்பழங்கள் உலகம் முழுவதும் ஏற்றுமதி செய்யப்படுகின்றன. மேலும் இங்கு தொழிற்சாலைகளும் அமைந்துள்ளன. 

## போக்குவரத்து
பூசாவல் சந்தி ரயில் நிலையம் நல்ல ரயில் சேவையைக் கொண்டுள்ளது மற்றும் மத்திய ரயில்வேயின் ஒரு பிரதேச தலைமையகமாகும். அஜந்தாவுக்கு (83 கி.மீ தூரத்தில்) அருகிலுள்ள சந்தி பூசாவல் ஆகும்.

ஜுல்கான் விமான நிலையம் பூசாவலுக்கு அருகிலுள்ள விமான நிலையமாகும். அவுரங்காபாத் விமான நிலையம் டெல்லி, புனே, நாக்பூர் மற்றும் மும்பைக்கு நேரடி இணைப்பைக் கொண்டுள்ளது.

## சான்றுகள்

பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:ஜள்காவ் மாவட்டம்
கோர்கத்ரி

**கோர்கத்ரி** (ஆங்கிலம்:** Gorkhatri)  ( ; ஹிந்த்கோ மற்றும் [[உருது]] : گورکهٹڑی) (அல்லது **கோகுத்ரே) (நேரடியான பொருள் "போர்வீரரின் கல்லறை") என்பது  பாக்கித்தானிலுள்ள பெசாவரில் அமைந்துள்ள ஒரு பொதுப் பூங்கா ஆகும். முகலாயர் கால்த்தில் கட்டப்பட்ட ஒரு சாலையோர சத்திரத்தின் பண்டைய இடிபாடுளில் இது கட்டப்பட்டது.

## வரலாறு
பண்டைய நகரமான பெசாவரில் உள்ள கோர்கத்ரியை அலெக்சாண்டர் கன்னிங்ஹாம் என்பவர் இந்திய மன்னர் கனிஷ்கரின் மாபெரும் தூபியான கனிஷ்கரின் தூபியுடன் அடையாளம் காட்டினார். அதே நேரத்தில் பேராசிரியர் டாக்டர் அஹ்மத் அசன் தானி புத்தர் கிண்ணத்தின் புகழ்பெற்ற கோபுரம் நின்ற இடத்துடன் அதை அடையாளம் காட்டினார். 

பொ.ச. 7 ஆம் நூற்றாண்டின் முற்பகுதியில் காந்தார தேசத்திற்கு பயணம் செய்த பிரபல சீன யாத்ரீகௌ சுவான்சாங், அவரது நினைவுக் குறிப்புகளில் நகரத்திற்கும் கனிஷ்கரின் தூபிக்கும் மரியாதை செலுத்தினார். "புத்தரின் மாபெரும் கிண்ணம்" வைக்கப்பட்டிருந்த கோர்கத்ரியைக் குறிக்கிறது என்று பல வரலாற்றாசிரியர்கள் வாதிடும் ஒரு தளத்தைப் பற்றியும் அவர் பேசினார். 

முகலாய பேரரசர் பாபர், தனது சுயசரிதையில் அதன் முக்கியத்துவத்தை பதிவுசெய்தார். பாபர் நாமாவில் இடத்தை பார்வையிட்டதாக குறிப்பிட்டுள்ளார்.  

16 ஆம் நூற்றாண்டின் முற்பகுதியில், முகலாயப் பேரரசர் ஷாஜகானின் மகள் சகனாரா பேகம், பண்டைய இடத்தில் ஒரு கூடாரம் கட்டினார்.   அந்த இடத்தை ஒரு போர் வீரர்களின் கல்லறையாக மாற்றி, அதற்கு *சராய் சகானாபாத் என்று* பெயரிட்டார் *.* பயணிகளின் வசதிக்காக சராய் சகானாபாத்துக்குள் ஜமா மஸ்ஜித், ஒரு சௌனா குளியல் அறை மற்றும் இரண்டு கிணறுகளையும் கட்டினார். 

1838-1842 வரை பெசாவரின் ஆளுநராக இருந்த கூலிப்படை தளபதி பாவ்லோ அவிதாபிலின் குடியிருப்பு மற்றும் அதிகாரப்பூர்வ தலைமையகமாக சீக்கியர்கள் இந்த இடத்தை மாற்றினர் . அங்கு சிவனுக்காக ஒரு இந்து கோவிலைக் கட்டினார்கள். பேராசிரியர் எஸ்.எம். ஜாபர், தனது "பெசாவர்: கடந்த காலமும் நிகழ்காலமும்" என்ற நினைவுச்சின்ன புத்தகத்தில், இந்து புனித யாத்திரை நடந்த இடத்துடன் அதை அடையாளம் காட்டினார். அங்கு அவர்கள் சர்துகாகர் சடங்கை (தலையை மொட்டையடிப்பது) செய்தனர் எனக் குறிப்பிட்டார்.. 

## திட்டம்
கோர்கத்ரி ஒரு வழக்கமான முகலாய கால கல்லறையான இது பெசாவர் நகரத்தின் மிக உயரமான இடங்களில் ஒன்றாகும். இது 160x160 சதுர மீட்டர் பரப்பளவைக் கொண்ட ஒரு வலுவான கலவையைக் கொண்டுள்ளது. இது இரண்டு முக்கிய நுழைவாயில்களைக் கொண்டுள்ளது: ஒன்று கிழக்கில் அடுத்து மேற்கில் ஒன்று. கோரக்நாத் கோயில் இதன் மையத்தில் அமைந்துள்ளது. வளாகத்தின் தெற்கு மற்றும் மேற்குப் பகுதியில் உள்ள அறைகள் மற்றும் கட்டிடங்களின் வலைப்பின்னலுடன் 1917 இல் கட்டப்பட்ட ஒரு தீயணைப்பு படை கட்டிடம் உள்ளது.

## அகழ்வாராய்ச்சிகள்
டாக்டர் பர்சாண்ட் அலி துரானி 1992-93 ஆம் ஆண்டில் கோர்கத்ரியில் முதல் செங்குத்தான் ஒரு அகழ்வாராய்ச்சியைத் தொடங்கினார். ஆனால் போதுமான நிதி இல்லாததால் அவரது அகழ்வாராய்ச்சிப் பணிகளை முடிக்க முடியவில்லை. இருப்பினும், நகர அடித்தளம் குறைந்தது கிமு 3 ஆம் நூற்றாண்டு வரை சென்றது என்பதை அவர் உறுதிப்படுத்தினார். 

கோர்கத்ரியின் வடகிழக்கு பகுதியில் 2007 வரை மேற்கொள்ளப்பட்ட இரண்டாவது சுற்று அகழ்வாராய்ச்சிகள் பெசாவரின் வயதை இன்னும் இரண்டு நூற்றாண்டுகள் முன்னோக்கித்தள்ளி, அதிகாரப்பூர்வமாக தெற்காசியாவின் மிகப் பழமையான நகரமாக மாறியது. 

## குறிப்புகள்

## வெளி இணைப்புகள்
* Feature on Gor Khatri - The News 07-01-2007 
* Article lamenting decline of Gor Khatri - DAWN 04-11-2012

பகுப்பு:கட்டிடக்கலை
பகுப்பு:முகலாயக் கட்டிடக்கலை
உயிர் வரின்

தமிழில் சொல்லோடு சொல் புணரும்போது சில நிலைமொழிச் சொற்கள் வருமொழியில் உள்ள முதல் எழுத்து உயிராக இருக்கும்போதும், மெய்யாக இருக்கும்போதும் சில மாற்றங்களைப் பெறுகின்றன. இவை பண்டைய இலக்கிய ஆட்சியில் மரபாகக் கடைப்பிடிக்கப்பட்டுள்ளன. இவற்றை இலக்கண நூலார் வரையறுத்துக் காட்டவில்லை. இலக்கண நூல்களுக்கு உரை எழுதிய பண்டைய உரையாசிரியர்கள் தம் உரைகளில் இந்த மரபினைக் கடைப்பிடித்துள்ளனர். இங்குத் திருக்குறள் ஆட்சி மட்டும் எடுத்துக் காட்டப்பட்டுள்ளது. 

:குணநலம் சான்றோர் நலனே பிறநலம்
:எந்நலத்து உள்ளதூஉம் அன்று. 

:அன்புநாண் ஒப்புரவு கண்ணோட்டம் வாய்மையொடு
:ஐந்துசால்(பு) ஊன்றிய தூண். 

:பாலொடு தேன்கலந் தற்றே பணிமொழி
:வாலெயி றூறிய நீர் 

## ம் < > ன்
மேலே காட்டப்பட்டுள்ள திருக்குறளில் நலம் - நலன் என்று வரும் சொற்கள் இரண்டும் ஒன்றே.

சான்றோர் என்னும் மெய்-ஒலியை முதன்மையாக உடைய சொல் இது வந்து புணரும்போது [ம்] என்று நிற்கிறது

[நலன்+ஏ] என்று புணரும்போது, வருமொழி [ஏ] என்னும் இடைச்சொல் உயிரெழுத்து. இப்படி உயிர் வரும்போது [ன்] என்று நிற்கிறது

தொல்காப்பியர் இதுபற்றிக் குறிப்பிடுகிறார் தொல்காப்பியம்

## ஒடு < > ஓடு - ஆல் < > ஆன்
மூன்றாம் வேற்றுமை உருபு

வாய்மையோடு ஐந்து - என்னும்போது [ஓடு] என்னும் வேற்றுமை உருபு ஓர் இடைச்சொல். இது உயிரோடு புணரும்போது "ஓடு" என்று  நீண்டு நிற்கிறது

பாலொடு தேன் - என்னும்போது மெய்யொலியை முதலாக உடைய "தேன்" என்னும் சொல் வந்து புணர்கிறது. இப்படிப் புணரும்போது "ஒடு" என்று அச்சொல் குறுகி நின்று புணர்கிறது

வேலனொடு பாலன் வந்தான்
வேலனோடு ஆதிரை வந்தாள்

கோலால் கிண்டினான்
கோலான் அடித்தான்
(அருகி வருவன)

இப்படி ஒலிப்பது, எழுதுவது தமிழ் மரபு

## ஒரு < > ஓர்

இவற்றைப் போலவே
ஓராண்டு - ஈராண்டு - என்றும்
ஒருவகை - இருவகை - என்றும்
எழுதுவது தமிழ்மரபு

## வெளி இணைப்புகள்
# காணொளி
# ஒரு - ஓர் பயன்பாடு
# ஓர், ஒரு சொல் வேறுபாடு
# அது இது - அஃது இஃது
# ஒரு, ஓர்
# ஒரு ஓர்
# இலக்கண விதிமுறைகள்

## மேற்கோள்

பகுப்பு:இலக்கணம்
பகுப்பு:மரபுகள்
கேரவன் நகரம்

வலது|thumb| பனைராவின் இடிபாடுகள் சில.
வலது|thumb| மேற்கு சஹாரா பாலைவனத்தின் வர்த்தக வழிகள் சி. 1000-1500. (தங்கப் புலங்கள் வெளிர் பழுப்பு நிற நிழலால் குறிக்கப்படுகின்றன).
thumb| கேரவன் நகரமான ஹத்ராவின் இடிபாடுகள் 2 ஆம் நூற்றாண்டில் செழித்து வளர்ந்தன
**கேரவன் நகரம்** (ஆங்கிலம்: Caravan city) என்பது ஒரு பெரிய திரான்ஸ்-பாலைவன வர்த்தக பாதையில் அமைந்துள்ள மற்றும் அதன் இருப்பிடத்திலிருந்து அதன் செழிப்பைப் பெறும் நகரமாகும் .  பழங்காலத்தின் சிறந்த அறிஞர் மைக்கேல் ரோஸ்டோவ்ட்ஸெஃப் என்பவரால் இந்த சொல் உருவாக்கப்பட்டது என்று நம்பப்படுகிறது, *ஓ பிளிஜ்னெம் வோஸ்டோக் என்ற* அவரது *படைப்பிற்காக*, ஆங்கிலத்தில் முதன்முறையாக கிளாரண்டன் பிரஸ் 1932 இல் *கேரவன் நகரங்கள் என வெளியிட்டது* . ரோட்ஸ், சைப்ரஸ் மற்றும் மைசீனியன் கிரீஸ் ஆகியவை கேரவன் நகரங்கள் அல்ல என்று மொழிபெயர்ப்பிலிருந்து நீக்கப்பட்ட பின்னர், " கிழக்கிற்கு அருகில் " பெட்ரா, ஜெராஷ், பல்மைரா மற்றும் துரா ஆகியோருடன் இந்த படைப்பின் ஆங்கில மொழிபெயர்ப்பு முக்கியமாக கையாளப்பட்டது.   துராவும் பின்னர் ஒரு கேரவன் நகரத்தை விட அதிகமாக கருதப்படுகிறது.  

பிற கேரவன் நகரங்களில் சில ஜோர்டானில் அரோயர்,   ஈராக்கில் ஹத்ரா,  மவுரித்தேனியா உள்ள ஊயுலாட்டா , சிரியாவில் திமிஷ்கு, மற்றும் உஸ்பெகிஸ்தானில் சமர்கந்து .அடங்கும் 

ரோமானிய மற்றும் பாரசீக சாம்ராஜ்யங்களுக்கிடையேயான சிறிய வர்த்தக நாடுகள் படிப்படியாக இருவரால் உள்வாங்கப்பட்டதால், அருகிலுள்ள கிழக்கின் கேரவன் நகரங்கள் குறைந்துவிட்டன, மேலும் "சுவர் மனநிலை" ஆதிக்கம் செலுத்தியது, அதாவது தற்காப்பு அமைப்புகளின் கட்டுமானம் (ரோமன் சுண்ணாம்புகள் மற்றும் பாரசீக பாதுகாப்பு கோடுகள் ) மற்றும் நிசிபிஸ் நகரம் என்ற ஒரு புள்ளியின் மூலம் வர்த்தகத்தை செயல்படுத்துதல்.  

## மேலும் காண்க

* பிரயாணக் 
* பட்டு வழி 

## குறிப்புகள்

## மேலும் படிக்க
*Sommer, Michael. *Hatra. History and culture of a caravan city in Roman-Parthian Mesopotamia*. Mainz, 2003. 

பகுப்பு:வணிகப் பாதைகள்
பகுப்பு:பட்டுப் பாதை
பகுப்பு:மாநகரம்
தாய்பெய் பெரிய பள்ளிவாசல்

**தாய்பெய் பெரிய பள்ளிவாசல்** ()  தாய்வானில் உள்ள பெரிய மற்றும் மிகவும் புகழ்பெற்ற பள்ளிவாசல் ஆகும். இதன் மொத்தப் பரப்பளவு 2,747 சதுர கிலோமீற்றர்கள். இது தாய்பெய் நகரின் தான் மாவட்டத்தில் அமைந்துள்ளது. இது தாய்வான் நாட்டிலுள்ள கட்டிடங்களில், மிக முக்கிய  இசுலாமியக் கட்டிடக் கலை எனக் கருதப்படுகிறது. இது வரலாற்றுச் சிறப்பு மிக்க இடமாக, 1999 ஆம் ஆண்டு சூன் மாதம் 29 ஆம் நாள் அன்று தாய்பெய் நகர அரசினால் அறிவிக்கப்பட்டது.

## வரலாறு

### முதலாவது கட்டிடம்
1945 ஆம் ஆண்டு தாய்வான் நிலப்பகுதியானது, யப்பானிய அரசிடமிருந்து, சீன அரசிடம் ஒப்படைக்கப்பட்டப் பிறகு, நாஞ்சிங்கின் சீன முசுலீம் சங்கமும், தாய்வானில் சீன முசுலிம் சங்கத்தின் கிளையை உருவாக்குவதற்கு முயற்சித்தனர். இதற்கான தயாரிப்புக் குழுவில், சாங் சிசுன் (常子春), வாங் யிங்சாய் (王靜齋), செங் ஊரன் (鄭厚仁) ஆகிய மூவரும், 1947 ஆம் ஆண்டு திசம்பர் 23 நாள் நிருவாகம் நியமித்தது.

பின்னர், தாய்வானுக்கு குடிபெயர்ந்த பல சீன முசுலிம்கள், தொழுவதற்கான சரியான இடம் இல்லாததால், அவர்கள் தாய்வானின் முதலாவது பள்ளிவாசலைக் கட்டுவதற்காக நிதி சேகரித்தனர். அவர்கள் எண். 2, ஒழுங்கை17, இலிசூ தெரு (麗水街) என்ற இடமுள்ள தாய்பெய் நகரத்தில் கட்ட முடிவெடுத்தனர். இந்த இடம் தான் மாவட்ட ஆட்சியின் கீழ் அமைந்து, மேற்படி முகவரியில் பள்ளிவாசலைக் கட்டினர். இதற்கான நிலம், சாங் சி-சுன், செங் ஊரன் என்ற இருவரால் நன்கொடையாக அளிக்கப்பட்டது. சீன பெரு நிலப்பகுதியிலிருந்து வந்த முசுலிம்கள், இந்தப் பள்ளியில் 1948 ஆம் ஆண்டுஆகத்து மாதத்திலிருந்து தொழுவதற்குத் தொடங்கினர். KMT அரசில் சீன முசுலிம்களின் எண்ணிக்கை அதிகரித்தமையால், இப்பள்ளிவாசல் வளர்ந்து வரும் தொழுகையாளிகளின் எண்ணிக்கைக்கு போதுமானதாக இல்லை. எனவே, அவர்கள் பள்ளிவாசலைக் கட்டுவதற்காக புதிய இடம் தேட வேண்டிய சூழ்நிலை வந்தது. இப்போது எண். 2, ஒழுங்கை 17, இலிசூ தெருவில் ஒரு அடுக்கக் கட்டிடம் உள்ளது.

### தற்போதைய கட்டிடம்

சீன உள்நாட்டுப் போர் முடிவுக்கு வந்த பின், 1950 ஆம் ஆண்டின் பிற்பகுதியில், சீன தேசிய அரசு சீன பெருநிலப் பகுதியில் இருந்து, தாய்வான் இடம்பெயர்ந்தது. அதன் பிறகு, சீன முசுலிம் சங்கத்தின் தலைமை இயக்குநர் பாய் சோங்சி என்பவரும், சீனக்குடியரசின் வெளியுறவுத் துறை அமைச்சர் ஜியோர்சு யே என்பவரும் இணைந்து, பெரிய இசுலாமிய பாணியிலான பள்ளிவாசலைக் கட்டுவதற்குப் பரிந்துரைத்தனர். அது புகழ் பெற்ற கட்டிடக் கலைஞரான, யாங் சோ-செங்கினால் வடிவமைக்கப்பட்டது. இவர்  தாய்பெய் கிராண்ட் ஓட்டல், சங் கை செக் நினைவு மண்டபம், தாய்பெய் தேசிய நாடக, கலை அரங்கு போன்ற தாய்வானின் பல முக்கிய இடங்களைக் வடிவமைத்துள்ளார். தலைமை இயக்குநர் பாய் சோங்சி, சி சிசோகு (時子周), வாரியத்தின் தலைவரான சாங் சிசுவான்  (常子萱) ஆகிய மூவரின் தலைமையில், காண்டினென்டல் பொறியியல் நிறுவனத்தால்,சின்சங் தெற்கு தெருவில் நன்கொடையாக வழங்கப்பட்ட நிலத்தில் பள்ளிவாசல் கட்டப்பட்டது. சீனக் குடியசின் துணைக் குடியரசுத் தலைவர், சென் சாங், 1960 ஆம் ஆண்டு ஏப்ரல் மாதம் 13 நாளன்று, இப்பள்ளிவாசலைத் திறந்து வைத்தார்.

## மேற்கோள்கள்

பகுப்பு:தாய்பெய் பள்ளிவாசல்கள்
கோதாவரி பள்ளத்தாக்கு நிலக்கரிச் சுரங்கம்

thumb|240x240px| கோதாவரி பள்ளத்தாக்கு நிலக்கரி வயலில் உள்ள மானுகுருவில் சிங்கரேனி திறந்தவெளி நிலக்கரிச் சுரங்கங்கள்
**கோதாவரி பள்ளத்தாக்கு நிலக்கரிச் சுரங்கம்** (ஆங்கிலம்: Godavari Valley Coalfield ) என்பது இந்திய மாநிலமான தெலுங்கானாவில் ஆதிலாபாத், கரீம்நகர், கம்மம் மற்றும் வாரங்கல் மாவட்டங்களில் அமைந்துள்ளது. இது தென்னிந்தியாவில் அமைந்துள்ள ஒரே நிலக்கரிச் சுரங்கமாகும். இது கோதாவரி ஆற்றின் படுகையில் அமைந்துள்ளது.

## வரலாறு
இந்திய புவியியல் ஆய்வாளார் முனைவர் *கிங்* 1871 இல் கம்மம் மாவட்டத்தில் நிலக்கரிச் சுரங்கத்தைக் கண்டுபிடித்தார். முதலில் ஐதராபாத் (தெக்கான்) நிலக்கரி நிறுவனம் 1886 ஆம் ஆண்டில் நிலக்கரியை வெட்டியெடுப்பதற்கான சுரங்க உரிமையைப் பெற்றது. 1920 இல் ஒருங்கிணைக்கப்பட்ட சிங்கரேனி நிலக்கரி நிறுவனம், ஐதராபாத் (டெக்கான்) நிலக்கரி நிறுவனத்தின் அனைத்து சொத்துக்களையும் வாங்கியது. பின்னர், ஐதராபாத் இராச்சியம் சிங்கரேனி நிலக்கரி நிறுவனத்தின் பெரும்பான்மை பங்குகளை 1945 இல் வாங்கியது. இந்தியாவில் மாநிலங்களை மறுசீரமைப்பதன் மூலம், சிங்கரேனி நிலக்கரி நிறுவனத்தின் கட்டுப்பாடு 1956 ஆம் ஆண்டில் ஆந்திர மாநில அரசுக்கு (இப்போது தெலுங்கானாவிடம்) வழங்கப்பட்டுள்ளது.

ஐந்தாண்டு திட்டங்களை செயல்படுத்துவதன் மூலம் சிங்கரேனி நிலக்கரி நிறுவனத்தின் நடவடிக்கைகளில் பெரிய அளவிலான விரிவாக்கத்தைக் கண்டது. மார்ச் 1960 முதல் இது தெலுங்கானா மற்றும் இந்திய அரசு ஆகிய இரண்டுக்கும் கூட்டாகச் சொந்தமானது. மேலும், கோதாவரி பள்ளத்தாக்கு நிலக்கரிச் சுரங்கத்தின் நடவடிக்கைகள் ஆதிலாபாத், கரீம்நகர், கம்மம் மற்றும் வாரங்கல் மாவட்டங்களுக்கும் நீட்டிக்கப்பட்டன. தென்னிந்தியாவின் ஒரே நிலக்கரிச் சுரங்கமான கோதாவரி பள்ளத்தாக்கு நிலக்கரிச் சுரங்கத்தில் 2009-10 வரை எடுக்கப்பட்ட நிலக்கரி சுமார் 929.12 மில்லியன் டன்கள் ஆகும்.

## நிலக்கரிச் சுரங்கம்
கோதாவரி பள்ளத்தாக்கு நிலக்கரிச் சுரஙகத்தின் ஒட்டுமொத்த பேசின் பகுதி 17,400 கி.மீ. 2 ஆகும். நிலக்கரி உள்ள பகுதி 11,000 கி.மீ. 2 ஆகும். இருப்பினும், பிராந்திய ஆய்வுக்கான சாத்தியமானதாகக் கருதப்படும் பகுதி 1,700 கி.மீ. 2 ஆகும்.

கோதாவரி பள்ளத்தாக்கு நிலக்கரிச் சுரஙகம் சில நேரங்களில் பிரன்ஹிதா-கோதாவரி பள்ளத்தாக்கு நிலக்கரிச் சுரஙகம் என்று குறிப்பிடப்படுகிறது. இது வர்தா பள்ளத்தாக்கு நிலக்கரிச் சுரஙகத்தின் தொடர்ச்சியாகும். இது 9,000 கி.மீ. 2 பரப்பளவில் உள்ளது. தல்சீர், பராகர் மற்றும் காம்தி நடவடிக்கைகளைக் கொண்ட லோயர் கோண்ட்வானா பாறைகள் இப்பகுதியில் நன்கு வளர்ந்தவை. கோதாவரி பள்ளத்தாக்கு நிலக்கரிச் சுரங்க பன்னிரண்டு நிலக்கரி மண்டலங்களாகப் பிரிக்கப்பட்டுள்ளது. இப்பகுதியின் முக்கியமான நிலக்கரி வயல்கள்: தந்தூர் நிலக்கரிச் சுரங்கம்; வடக்கு கோதாவரி மற்றும் தெற்கு கோதாவரி நிலக்கரிச் சுரங்கம்; கார்லப்பள்ளி அல்லது கமரம் நிலக்கரிச் சுரங்கம்; ராமகுண்டம் நிலக்கரிச் சுரங்கம் போன்றவை.

## கையிருப்பு
இந்திய புவியியல் ஆய்வறிக்கையின் படி, கோதாவரி பள்ளத்தாக்கு நிலக்கரிச் சுரங்கத்தில் மொத்தம் (1.1.2004 நிலவரப்படி) 16,697.26 மில்லியன் டன் கோக்கிங் அல்லாத நிலக்கரி உள்ளது, 1,200 மீ ஆழம் வரை, இதில் 8091.10 மில்லியன் டன் இருப்புக்கள் நிரூபிக்கப்பட்டுள்ளன. மீதமுள்ளவை சுட்டிக்காட்டப்படுகின்றன அல்லது ஊகிக்கப்படுகின்றன. நிலக்கரியின் ஒரு பெரிய பகுதி 300 மீ ஆழம் வரை உள்ளது.

இந்திய புவியியல் ஆய்வின் அடுத்தடுத்த ஆய்வுகள் கோதாவரி பள்ளத்தாக்கு கோல்ஃபீல்டிற்கு 22,054.58 மில்லியன் டன் நிலக்கரி இருப்பு இருப்பதாகக் கூறுகின்றன 

## மேற்கோள்கள்

பகுப்பு:நிலக்கரி
பகுப்பு:சுரங்கத் தொழில்
பகுப்பு:சுரங்கங்கள்
பகுப்பு:இந்தியாவின் நிலக்கரி வயல்கள்
சுபீதா ரகிம்தூலா

**சுபீதா ஹபீப் ரகிம்தூலா (Zubeida Habib Rahimtoola**),  ஆகஸ்ட் 12, 1917 அன்று பம்பாயில் பிறந்தவர் ஆவார். இளமையில் **சுபீதா சுல்தான் சினாய்** என அழைக்கப்பட்டார். இவர், ஒரு பாகிஸ்தான் அரசியல் பிரமுகர் மற்றும் சமூக சேவகர் ஆவார் .  இங்கிலாந்தில் அகில இந்திய முஸ்லீம் லீக்கின் தலைவராகவும், அனைத்து பாகிஸ்தான் பெண்கள் சங்கத்தின் நிறுவன உறுப்பினராகவும் இருந்தார். இவரது பெண்கள் நலன் சார்ந்த சேவைகளுக்காக, பாகிஸ்தான் ஜனாதிபதி அயூப்கானிடமிருந்து *சித்தாரா-இ-கிட்மத்* விருதினைப் பெற்றார்.

## தனிப்பட்ட வாழ்க்கை
சுபீதா சினாய் 1935 இல் ஹபீப் ரகிம்தூலாவை மணந்தார். அப்போதிருந்து அவர் பிரித்தானிய இந்தியாவில் முஸ்லீம் பெண்களை ஆதரிப்பதற்காக ஒரு தீவிரமான சமூக நல முன்னணியை மேற்கொண்டார். அதைத் தொடர்ந்து முக்கியமாக பாகிஸ்தானை உருவாக்கிய பின்னர், பல பெண்கள் மேம்பாட்டுத் திட்டங்கள் கல்வியைச் சுற்றி வருகின்றன.

குடும்ப முன்னணியில் சுபீதா ரஹிம்தூலாவின் தந்தை சுல்தான் சினாய் ஒரு தொழிலதிபர் மற்றும் பம்பாய் மேயராக இருந்தார் [1938-39]. ஹபீப் இப்ராஹிம் ரகிம்தூலாவுடான திருமணத்திற்கு பிறகு அவருக்கு, அதாவது இரண்டு மகன்கள் மற்றும் ஒரு மகள் உட்பட மூன்று குழந்தைகள் உள்ளனர்.

## ஆரம்பகால வாழ்க்கை & தொழில்
சுபீதா, தனது ஆரம்பக் கல்வியை பம்பாயிலுள்ள, *காம்பென்ட் ஆஃப் ஜீசஸ் மற்றும் மேரி,* பள்ளியில் (இன்றைய மும்பை) கல்வி கற்றார்.  பின்னர் ராணி மேரி பள்ளியில் மெட்ரிகுலேஷன் கல்வி பெற்றார். பின்னர் அவர் எல்பின்ஸ்டன் கல்லூரியில் பயின்றார், அங்கு அவர் தனது இளங்கலை பட்டத்தைப் பெற்றார்.

அனைத்து பாகிஸ்தான் பெண்கள் சங்கத்தின் (ஏ.பி.டபிள்யூ.ஏ) ஸ்தாபக உறுப்பினர்களில் ஒருவராக சுபீதா ரஹிம்தூலா உள்ளார். அவர் 1947 இல் பிரிவினையில் ஐக்கிய இராச்சியத்தில் இருந்ததால் , அவர் பிரிட்டனின் அனைத்து பாகிஸ்தான் பெண்கள் சங்கத்தின்  முதல் ஜனாதிபதியானார். பாகிஸ்தான் பிரிவினைக்குப் பிறகு ஐக்கிய இராச்சியத்தில் ஜின்னாவின் அகில இந்திய முஸ்லீம் லீக்கின் முதல் ஜனாதிபதியாக இருந்தார்.

1953 இல் பாகிஸ்தானுக்குத் திரும்பிய அவர், அனைத்து பாகிஸ்தான் பெண்கள் சங்கத்துடன் தனது பணியைத் தொடர்ந்தார். ஆப்ரோ-ஆசியா மாநாடுகள் மற்றும் சீனாவுக்கான அமைப்பின் பல்வேறு பிரதிநிதிகளின் தலைவராக இருந்தார். சுபீதா, சிந்து மாகாண அனைத்து பாகிஸ்தான் பெண்கள் சங்கத்தின் தலைவராக 1953-54 இல் இருந்தார்.  இதைத் தொடர்ந்து 1955 முதல் 1958 வரை, தேசிய துணைத் தலைவராக இருந்தார்.  அவர் 1956முதல் 1974 வரையிலும்  அனைத்து பாகிஸ்தான் பெண்கள் சங்கத்தின் குடிசை தொழில் தலைவராக இருந்தார். இறுதியாக அவர் கராச்சி  அனைத்து பாகிஸ்தான் பெண்கள் சங்கத்தின்( 1991முதல் 1997வரை) தலைவராக இருந்தார். மேலும், பாகிஸ்தான் அமெரிக்க கலாச்சார மையத்தின் செயலாளர் பதவியை வகித்தவர் ஆவார்.

## விருதுகள்
பாகிஸ்தானில் உள்ள மகளிர் அமைப்புகளுக்கு அவர் செய்த பங்களிப்புகள் மற்றும் மேற்கு பாகிஸ்தான் குடும்பச் சட்டங்கள் குறித்து, குறிப்பாக பெண்கள் உரிமைகள் உட்பட அவரது நற்பணிக்காக, 1960 ஆம் ஆண்டில் பாகிஸ்தான் ஜனாதிபதி அயூப் கானால் சித்தாரா-இ-கிட்மத் விருது, (சித்தாராஎன்பதற்கு "நட்சத்திரம்" என்ற்றும்; கிட்மத் என்பதற்கு "ஆணை சேவை" என்றும் பொருளாகும்) பேகம் ரஹிம்தூலாவுக்கு வழங்கப்பட்டது.

## குறிப்புகள்

பகுப்பு:2015 இறப்புகள்
பகுப்பு:1917 பிறப்புகள்
பகுப்பு:பாக்கித்தானியப் பெண்கள்
கப்லு அரண்மனை

**கப்லு அரண்மனை** (ஆங்கிலம்: Khaplu Palace ) ( ) என்பது உள்நாட்டில் *யாப்கோ கர்*  அதாவது  *கூரையின் கோட்டை* என்று அழைக்கப்படுகிறது. இது வடக்கு பாக்கித்தானின் கில்கிட்-பால்டித்தான் பகுதியில் கப்லுவில் அமைந்துள்ள ஒரு பழைய கோட்டை மற்றும் அரண்மனை ஆகும். இந்த அரண்மனை ஒரு கட்டடக்கலை பாரம்பரியமாகவும், சுற்றுலா தலமாகவும் கருதப்படுகிறது. இது 19 ஆம் நூற்றாண்டின் நடுப்பகுதியில் கட்டப்பட்டது. இதற்கு அருகில் இருந்த முந்தைய கோட்டையை மாற்றியது. இது கப்லுவின் அரசரின் அரச இல்லமாக செயல்பட்டது.

2005 முதல் 2011 வரை அரண்மனை, முன்னர் பாதிக்கப்படக்கூடிய நிலையில் இருந்ததால், ஆகா கான் வரலாற்று நகரங்கள் திட்டத்தின் கீழ் கலாச்சாரத்திற்கான அகா கான் அறக்கட்டளையால் மேற்கொள்ளப்பட்ட மறுசீரமைப்பு திட்டத்திற்கு உட்பட்டது. இந்த அரண்மனையில் இப்போது செரீனா குழுமம் நடத்தும் ஒரு விடுதியும், பால்டித்தானின் வரலாறு மற்றும் கலாச்சாரத்தை சித்தரிக்கும் ஒரு அருங்காட்சியகமும் உள்ளன.

## இருப்பிடம்
பால்டித்தானின் கிழக்கு பகுதியில் கடல் மட்டத்திலிருந்து மேலே  உயரத்தில் கப்லு நகரம் அமைந்துள்ளது. மேலும் இது காஞ்சே மாவட்டத்தின் நிர்வாக தலைநகரம் ஆகும். சிந்து நதியின் துணை நதியான சியோக் நதி நகரம் வழியாக செல்கிறது, அதனுடன் லடாக் செல்லும் பண்டைய வர்த்தக பாதையும் இதன் வழியே செல்கிறது.  கப்லு அரண்மனை கப்லு நகரத்திற்கு வடக்கேயும், சியோக் ஆற்றின் தெற்கிலும்   காரகோரம் வரம்பின் உயரமான மலைகளுக்கு முன்னால்  அமைந்துள்ளது. அரண்மனையின் பின்னால் ஒரு பள்ளத்தாக்கில் ஒரு மலையேற்றம் ஸ்கார்டு மாவட்டத்தில் உள்ள பரி கிராமத்திற்கு செல்கிறது.

## சீரமைப்பு
பால்கிஸ்தானில் அகா கான் அறக்கட்டளை கலாச்சாரத்தால் புதுப்பிக்கப்பட்ட இரண்டாவது கோட்டை கப்லு அரண்மனை ஆகும். புதுப்பித்தல் பணி  2005 இல் தொடங்கி 2011 இல் நிறைவடைந்தது. இந்த திட்டத்திற்கு நோர்வே வெளியுறவு அமைச்சகம் இஸ்லாமாபாத்தில் உள்ள தூதரகம் வழியாக நிதியளித்தது. யு.எஸ்.ஏ.ஐ.டி கோட்டையின் உள்ளே பால்டி கலாச்சாரத்திற்கான ஒரு கண்காட்சி மையத்திற்கு நிதியளிக்க உதவியது. கண்காட்சி மையம் தளத்தின் மூன்றில் இரண்டு பங்கினை கொண்டுள்ளது. சமுதாயக் கட்டமைப்பிற்கான ஒரு முயற்சியாக  400 உள்ளூர் குடும்பங்களைச் சேர்ந்த பணியாரர்களின் உதவியுடன் புதுப்பித்தல் பணிகள் மேற்கொள்ளப்பட்டன. புதுப்பிக்க வேண்டிய தளத்தின் நிலப்பரப்பு அம்சங்களை உள்ளடக்கிய கணக்கெடுப்பு மின்னணு தூர அளவீட்டு (EDM) சாதனங்களைப் பயன்படுத்தி 2005 இல் தொடங்கப்பட்டது. அரண்மனையின் பல சிதைந்த பகுதிகளின் அசல் நிலையைக் கண்டறிய இந்த ஆய்வு உதவியது. புதுப்பிப்பதற்கான வெனிஸ் சாசனத்தின் தரங்களைப் பின்பற்றி புதுப்பித்தல் திட்டம் மேற்கொள்ளப்பட்டது. மறுசீரமைப்பிற்காக பெறப்பட்ட பொருள் முப்பது மில்லியன் ரூபாய் , தொழிலாளர்களின் ஊதியம் மொத்தம் இருபத்தைந்து மில்லியன் ரூபாய் ஆகும்.

## விருதுகள்
விர்ஜின் ஹாலிடேஸ் என்ற நிறுவனத்தின் மூலம் அரண்மனையின் மீட்பு மற்றும் புனரமைப்பு பணிகளுகள் மேற்கொள்ளப்பட்டது.  அந்நிறுவனம் அப்பகுதியின் உள்ளூர் மக்களுக்கு சமூக மற்றும் பொருளாதார விளைவுகளை ஏற்படுத்தியதற்காக பாராட்டப்பட்டது.  இந்த அரண்மனை 2012 இல் "வறுமை குறைப்பு" பிரிவில் சிறந்த திட்டமாக விர்ஜின் விடுமுறை பொறுப்பு சுற்றுலா விருதை வென்றது. 2013 ஆம் ஆண்டில் அரண்மனைக்கு யுனெஸ்கோ ஆசியா பசிபிக் பாரம்பரிய விருதுகள்,  இந்தியாவில் லால் சிம்னி காம்பவுண்ட் மற்றும் ஆப்கானிஸ்தானில் தி கிரேட் செராய் ஆகியவற்றுடன் *விருது* வழங்கப்பட்டது.

தயார்-இ-தில் கப்லு என்ற புகழ்பெற்ற நாடகத் தொடர்  இக்கோட்டையில் படமாக்கப்பட்டது.

## குறிப்புகள்

பகுப்பு:பாக்கித்தானிலுள்ள அருங்காட்சியகங்கள்
பகுப்பு:பாக்கித்தானிலுள்ள அரண்மனைகள்
சா-இ யங்கால் பானி

**சா-இ யங்கால் பானி** (Chah-e Jangal Bani, , பிற பெயர்கள் : Chāh-e Jangal Bānī) என்பது ஓர் ஊரின் பெயர் ஆகும் இந்த ஊரானது, ஈரான் நாட்டின் தெற்கு கொராசான் மாகாண மண்டலங்களில் ஒன்றான, நஃபந்தான் மண்டலத்தின் ஆளுகையின் கீழ் இருக்கிறது. இந்த மண்டலத்தின் பாக்ச்சுகளில் ஒன்றான, சூசெஃப்பு மாவட்டத்தின் ஆளுகையில், இரு தெகெசுதன்கள் உள்ளன. இவற்றைத் தமிழில் ஊரக வட்டங்கள் எனலாம். அந்த இரு ஊரக வட்டங்கள் யாதெனில், அரபுகானே ஊரக வட்டம், சூசெஃப்பு ஊரக வட்டம் என்பனவாகும். இதில் சூசெஃப்பு ஊரக வட்டத்தில், சில ஆண்டுகளுக்கு முன் எடுக்கப்பட்ட கணக்கெடுப்பின் படி, மொத்தம் 85 ஊர்கள் உள்ளன. அந்த ஊர்களில் ஒன்றே, இந்த ஊராகும். ஈரானிய நாட்டு புள்ளியியல் நடுவத்தின், 2006 ஆம் ஆண்டு எடுத்த புள்ளியியல் கணக்கெடுப்பின் படி, இங்கு வாழ்ந்த மக்கள் தொகை 128 நபர்கள் ஆகும். இந்த நபர்கள் மொத்தம் 26 குடும்பங்களில் வாழ்ந்து இருந்தனர்.

## நில ஆளுகை
தகவற்பெட்டியானது இந்த ஊர் குறித்த, நில ஆளுகையையும், ஒருங்கிணைந்த அனைத்துலக நேரங்களையும் தெரிவிக்கிறது. அவற்றின் விவரம் வருமாறு;-

### நாடு

பதினெட்டு மத்திய கிழக்கு நாடுகள் உள்ளன. இந்த நாடுகளிலேயே பரப்பளவில், இரண்டாவது பெரிய நாடானது, ஈரான் என்ற இசுலாமிய நாடாகும். இதன் பண்டைய வரலாற்றுப் பெயர் பெர்சியா என்பதாகும். இந்த நாட்டின் நிலப்பரப்பானது, அரசுப் பணிகளுக்காக, முப்பத்தொரு மாகாணங்களாக பிரிக்கப்பட்டுள்ளன. அதில் இருக்கும் ஒரு மாகாணத்தின் பெயர், தெற்கு கொராசான் மாகாணம் ஆகும்.

### மாகாணம்

ஈரானில் வரலாற்று அடிப்படையில் ஐந்து ஆட்சிப்பகுதிகள் உள்ளன. இந்த ஐந்து பகுதிகளும் முதல்நிலை ஆட்சிப்பகுதி ஆகும். இந்த ஐந்தும், அடுத்து 31 மாகாணங்களாகப் பிரிக்கப்பட்டுள்ளன. பெரிய குராசான் மாகாணமானது, 2004 செப்டம்பர் 29 அன்று, மூன்று மாகாணங்களாக பிரிக்கப்பட்டு, தெற்கு கொரசான் மாகாணம் உருவாக்கப்பட்டது. தெற்கு கொரசான் மாகாணத்தில் மொத்தம் 11 மண்டலங்கள் உள்ளன.

### மண்டலம்

மூன்றாம் நிலை, ஆட்சி  ஆளுகைப் பிரிவாக, மண்டலங்கள் உள்ளன. இந்த மண்டலம் என்பதை, ஈரான் நாட்டினர் சரெசுடன் ( , County) என்றே அழைக்கின்றனர். தெற்கு கொராசான் மாகாணத்தில் இருக்கும், ஒரு மண்டலம், நஃபந்தான் மண்டலம் என அழைக்கப்படுகிறது. மண்டலம் என்ற சொல்லின் மூல பாரசீகச் சொல் 'சார்', 'சடன்' என்ற இரு பொருள்களைப் (** ("மாநகரம், நகரம்"),  ("மாகாணம், மாநிலம்") பெற்றிருக்கிறது. இவ்வாறு தான் சாரெசுடன் என்ற பெயர் இதற்கு வந்தது.  ஒவ்வொரு ஈரானிய மண்டலமும், ஒன்று அல்லது அதற்கு மேற்பட்ட பாக்ச்சுகளாகப் பிரிக்கப்படுகின்றன.

### பாக்ச்சு

நான்காம் நிலை ஆட்சிப்பிரிவாக, பாக்ச்சுகள் (  ) இருக்கின்றன.நடுவ மாவட்டம், நஃபந்தான் மண்டலம், சூசெஃப்பு மாவட்டம் என இரு மாவட்டங்கள் உள்ளன. இம்மாவட்டத்தின் கீழ் ஐந்து ஊரக வட்டங்கள் உள்ளன. அவற்றில் ஒன்றான சூசெஃப்பு ஊரக வட்டத்தில்  அடங்கியுள்ளது.

## மேற்கோள்கள்

பகுப்பு:நஃபந்தான் மண்டல வாழிடங்கள்
பகுப்பு:சூசெஃப்பு ஊரக வட்ட வாழிடங்கள்
1477

**1477** (**[[ரோம எண்ணுருக்கள்|MCDLXXVII]]**) பழைய யூலியன் நாட்காட்டியில் ஒரு புதன்கிழமையில் ஆரம்பமான ஒரு சாதாரண ஆண்டாகும்.

## நிகழ்வுகள்
*சனவரி 5 &ndash; நான்சி சமரில், பர்கண்டியின் கோமகன் சார்லசு கொல்லப்பட்டான். பர்கண்டிப் போர்கள் முடிவுக்கு வந்தன.
*பெப்ரவரி &ndash; ஐசுலாந்தில் பர்தார்புங்கா எரிமலை வெடித்தது.
*பெப்ரவரி 27 &ndash; சுவீடன், மற்றும் எசுக்காண்டினாவியாவின் முதலாவது பல்கலைக்கழகம் உப்சாலா பல்கலைக்கழகம் நிறுவப்பட்டது.
*ஆகத்து 19 &ndash; பர்கண்டியின் மேரி புனித உரோமைப் பேரரசர் முதலாம் மாக்சிமிலியனைத் திருமணம் செய்தார். இதன் மூலம் பிளம்மிய, பர்கண்டிய நிலங்கள் பிரான்சில் இருந்து பிரிக்கப்பட்டு புனித உரோமைப் பேரரசுடன் இணைக்கப்பட்டன.
*நவம்பர் 18 &ndash; இங்கிலாந்தில் முதலாவது நூல் அச்சியந்திரசாலை ஒன்றில் பிரசுரிக்கப்பட்டது. அந்தோனி வுட்வில் என்பவரின் நூலை வில்லியம் காக்சுடன் ஆங்கிலத்தில் மொழிபெயர்த்து வெசுட்மினிஸ்டரில் வெளியிட்டார்.
*உருசியப் பேரரசர் மூன்றாம் இவான் நவ்கோரத் குடியரசு நோக்கிப் படையெடுத்தான். உருசியக் குடியேற்றம் ஆரம்பமானது.
**[[மார்க்கோ போலோ]]வின் பயணங்கள்* என்ற நூலின் முதல் பதிப்பு வெளியானது.
*மலாக்காவில் மன்சூர் ஷா சுல்தானின் ஆட்சி முடிவடைந்து அலாவுதீன் ரியாட் ஷா சுல்தானின் ஆட்சி ஆரம்பமானது.

## பிறப்புகள்
* கியார்கியோன், இத்தாலிய ஓவியர் (இ. 1510)

## இறப்புகள்

## மேற்கோள்கள்
கோமாளி (திரைப்படம்)

**கோமாளி** (*Comali*) 2019 ஆம் ஆண்டில் வெளியான இந்தியத் தமிழ்த் திரைப்படமாகும். வேல்ஸ் இண்டர்நேசனல் நிறுவனம் இதனைத் தயாரித்தது. பிரதீப் ரங்கநாதன் எனும் புதுமுக இயக்குநரின் இயக்கத்தில் ஜெயம் ரவி, காஜல் அகர்வால் ஆகியோர் முக்கியக் கதாபாத்திரத்தில் நடித்தனர். யோகி பாபு துணைக் கதாபாத்திரத்தில் நடித்திருந்தார். நாதன் என்பவர்  ஒளிப்பதிவு செய்தார்.  பிரதீப் ஈ. ராகவ் பதிப்பாளர் பணியினையும் மேற்கொண்டனர். இத்திரைப்படம் 2019 ஆகத்து 15 அன்று திரையரங்குகளில் வெளியானது.கிப்கொப் தமிழா திரைப்படத்திற்கு இசையமைத்திருந்தார். இத்திரைப்படத்தின் இயக்குநர் ஆட்டோ ஓட்டுநராக ஒரு காட்சியில் தோன்றியிருப்பார்.

## கதைச் சுருக்கம்
தனது வாழ்க்கையில் 16 ஆண்டுகள்  ஆழ்மயக்க நிலையில் இருக்கும் ஒருவர் மீண்டு வரும் போது தற்காலத்திற்குத் தகுந்தாற்போல் எவ்வாறு செயல்படுகிறார் என்பதும் தொழில்நுட்ப வளர்ச்சியால் மக்கள் எவ்வாறு தங்களது உறவுகளை விட்டு விலகி இருக்கின்றனர் என்பதனையும் மையக் கருத்தாக கொண்டுள்ளது.

## நடிகர், நடிகையர்

## தயாரிப்பு
ஜெயம் ரவி இந்தத் திரைப்படத்திற்காக 20 கிலோ எடை குறைந்தார். படத்தின் பெரும்பானமையான காட்சிகள் சென்னையிலேயே படமாக்கப்பட்டன. மேலும் பள்ளி போன்று அரங்கம் அமைக்கப்பட்டு படமாக்கப்பட்டன.கன்னட நடிகையான கவிதா ராதேஷ்யம் என்பவர் இதில் நடித்திருந்தார். கிப் கொப்தமிழா இந்தத் திரைப்படத்திற்கு இசையமைத்தார். நாதன் ஒளிப்பதிவாளராகவும்  மற்றும் பிரதீப் ஈ. ராகவ் பதிப்பசிரியராகவும் ஒப்பந்தம் ஆகினர்.

தனி ஒருவன் திரைப்படத்தினைத் தொடர்ந்து கிப்கொப் தமிழா இரண்டாவது முறையாக ஜெயம் ரவியுடன் இணைந்தார். இந்தத் திரைபபடத்திற்கான பாடல்களை கபிலன் வைரமுத்து, பிரதீப் ரங்கநாதன், கானா ரவி மற்றும் மொபின் ஆகியோர் பாடல்களை எழுதியுள்ளானர். ராகுல் நம்பியாருடன் ஜெயம் ரவி ஒரு பாடல் பாடியுள்ளார்.

## விளம்பரம்
3 ஆகஸ்ட் 2019 இல் இந்தத் திரைபப்டத்தின் அதிகாரப்பூர்வ முன்னோட்டம் சோனி மியூசிக்கால் வெளியிடப்பட்டது.

## வெளியீடு
ஆகஸ்ட் 15, 2019 இந்திய சுதந்திர தினத்தன்று இந்தத் திரைப்படம் வெளியானது.

## வசூல்
விமர்சன ரீதியில் நல்ல வரவேற்பைப் பெற்ற இந்தத் திரைப்படம் வணிக ரீதியிலும் வெற்றி பெற்றது. கோமாளி திரைப்படம் சர்வதேச அளவில் 50 கோடி ரூபாய் வசூல் செய்தது..

## மீளுருவாக்கம்
போனி கபூர் இந்தப் படத்தின் இந்தி மீளுருவாக்கத்தில் அர்ஜூன் கபூர் நடிப்பார் எனத் தெரிவித்தார். மெலு இந்தப் படத்திற்கான இந்தி உரிமையினை தனது நிறுவனம் வாங்கியுள்ளதாகவும் தெரிவித்தார்.

## மேற்கோள்கள்

## வெளி இணைப்புகள்
* 

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்திய நகைச்சுவைத் திரைப்படங்கள்
பகுப்பு:ஜெயம் ரவி நடித்த திரைப்படங்கள்
பகுப்பு:காஜல் அகர்வால் நடித்துள்ள திரைப்படங்கள்
பகுப்பு:பிரதீப் ரங்கநாதன் நடித்த திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
கனிமொழி (திரைப்படம்)

**கனிமொழி** (Kanimozhi (film) என்பது 2010 ஆம் ஆண்டு வெளியான  இந்தியத் தமிழ் மொழி காதல் திரைப்படமாகும், ஸ்ரீபதி ரங்கசாமி என்பவர் இயக்கத்தில் டி. சிவா மற்றும் சோனா ஹைடன் ஆகியோர் இணைந்து தயாரித்த இந்தத் திரைப்படத்தில்  ஜெய் மற்றும் ஷாஜான் பதம்ஸி ஆகியோர் முக்கியக் கதாப்பாத்திரங்களில் நடித்தனர். இப்படத்திற்கு சதீஷ் சக்ரவர்த்தி என்பவர் இசையமைத்துள்ளார்.  சிதம்பரம் ஒளிப்பதிவு மேற்கொண்டார், மற்றும் பிரவீன் கே. எல் மற்றும் என்.பி. ஸ்ரீகாந்த் ஆகியோர் பதிப்பிக்கும் பணியினை மேற்கொண்டனர்

மார்ச் 2010 இல் இந்தத் திரைப்படத்தின் படப்பிடிப்பு துவங்கியது. 46 நாட்களில் இந்த படத்திற்கான படப்பிடிப்பு முழுவதும் நிறைவு பெற்றது.ஆகஸ்ட் 2010 இல் படத்தின் அனைத்து வேலைகளும் நிறைவு பெற்றது. எந்திரன் படத்திற்கான வெளியீடு மற்றும் படத்தினை வெளியிடும் வேலைகள் போன்ற காரணங்களினால் இந்தப் படம் மூன்று மாதம் தாமதமாக வெளியானது.26 நவம்பர், 2010 இல் இந்தத் திரைப்படம் வெளியானது. விமர்சன ரீதியாகவும் வணிக ரீதியாகவும் இந்தப் படம் தோல்வியடைந்தது. 2012 ஆம் ஆண்டில் லவ் ஜர்னி எனும் பெயரில் இந்தத் திரைப்படம் தெலுங்கில் மீளுருவாக்கம் ஆனது.

## நடிகர்கள்
ராஜேஷாக ஜெய் அனு (ஷாஜான் பதம்ஸி)

கௌசிக் ( விஜய் வசந்த்) மைக்கேல் (மைக்கேல் தங்கதுரை)

லட்சுமி ராமகிருஷ்ணன் ஹரியாக ரங்கா

தீபக்காக அஸ்வின் ராஜா திலீப்பாக அஜய்

விருந்தினர் தோற்றத்தில் சுவாதி ரெட்டி

## தயாரிப்பு

### வளர்ச்சி
*[[சரோஜா (திரைப்படம்)|சரோஜா]]* திரைப்படத்தின் வெற்றியினைத் தொடர்ந்து அதன் இயக்குநர் வெங்கட் பிரபு, தனது உதவியாளரான ஸ்ரீபதி ரங்கசாமியினை டி. சிவாவிடம் பரிந்துரை செய்தார். மேலும் சோனா என்பவரை இணைத் தயாரிப்பாளராகவும் பரிந்துரை செய்தார். சிவா இந்தப் படத்திற்காக கனிமொழி எனும் தலைப்பினை பரிந்துரை செய்தார். மேலும் அவர் அரசியல்வாதியான கனிமொழியின் பெயர் இருப்பதால் அது படத்தின் விளம்பரத்திற்கு உதவும் என நினைத்தார். இதை கனிமொழியிடம் தெரிவித்த போது கதையினைத் தெரிந்துகொண்டு  இந்தத் திரைப்படத்திற்கு தனது பெயரினை வைப்பதில் எந்தப் பிரச்சினையும் இல்லை எனவும் கதை நன்றாக உள்ளதாகவும் படக்குழுவினரைப் பாராட்டினார்.

ஸ்ரீபதி  இரண்டு படங்களில் உதவி இயக்குநராக பணிபுரிந்த பிறகு இந்தப் படத்தினை இயக்கினார். ராஜேஷ் எனும் முக்கியக் கதாபாத்திரத்தில் நடிக்க ஜெய் ஒப்பந்தமானார். அந்தக் கதாப்பாத்திரத்தில் நடிக்க  21 வயதான தோற்றம் கொண்ட ஒரு நடிகர் தேவை எனவும் அதற்கு ஜெய் மிகப் பொருத்தமாக இருப்பார் எனவும் நினைத்தார். 2008 ஆம் ஆண்டு வெளியாகி வெற்றி பெற்ற *[[சுப்ரமணியபுரம் (திரைப்படம்)|சுப்பிரமணியபுரத்தில்]]* ஜெய்க்கு இணையாக நடித்த சுவாதி ரெட்டி, ஆரம்பத்தில் முன்னணி பெண் பாத்திரத்திரமாகக் கருதப்பட்டார். ஆனால் பின்னர் அவர் நடிக்கவில்லை. விஜய் வசந்த் ஒரு குறிப்பிடத்தக்க பாத்திரத்தில் நடிக்க ஒப்பந்தம் ஆனார். ரங்கா மற்றும் மைக்கேல் தங்கதுரை ஆகியோர் ஜெயின் நண்பர்களாக நடிக்க தேர்வு செய்யப்பட்டனர்.

சக்தி சரவணனின் உதவியாளரான பி. சிதம்பரம் இந்தப் படத்திற்கான ஒளிப்பதிவாளராக ஒப்பந்தம் ஆனார். இந்தக் கதையினைக் கேட்ட பத்து நிமிடங்களில் இந்தத் திரைப்படம் ஒப்பந்தமானது. வெங்கட் பிரபுவின் விருப்பமான குழுவில் இடம் பெற்றவர்களான  பிரவீன் கே.எல் மற்றும் என்.பி.ஸ்ரீகாந்த் ஆகியோர் இந்தப் படத்திலும் பணியாற்றினர்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:2010 தமிழ்த் திரைப்படங்கள்
பகுப்பு:ஜெய் நடித்த திரைப்படங்கள்
நிலேஷ் குல்கர்னி

**நிலேஷ் மொரேஷ்வர் குல்கர்னி** (Nilesh Moreshwar Kulkarni  (பிறப்பு:3 ஏப்ரல், 1973) என்பவர் இந்தியத் துடுப்பாட்ட அணியின்  முன்னாள் வீரர் ஆவார். இவர் இந்தியத் துடுப்பாட்ட அணிக்காக ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டம் ஆகிய சர்வதேச போட்டிகளில் விளையாடி உள்ளார் .மேலும் இவர் பட்டியல் அ துடுப்பாட்டம், முதல் தரத் துடுப்பாட்டம் ஆகிய உள்ளூர் போட்டிகளிலும் விளையாடி உள்ளார் . மேலும் இவர் 1994 ஆம் ஆண்டில் முதல் தரத் துடுப்பாட்டப் போட்டிகளிலும், 1994 ஆம் ஆண்டில் பட்டியல் அ துடுப்பாட்டப் போட்டிகளிலும் அறிமுகமான இவர் 1997 ஆம் ஆண்டில் சர்வதேசப் போட்டிகளில் அறிமுகமானார். இவர் தற்போது வரை 101 முதல் தரத் துடுப்பாட்டப் போட்டிகளில் விளையாடி 860 ஓட்டங்களையும் , 93 பட்டியல் அ துடுப்பாட்டப் போட்டிகளில் விளையாடி 178 ஓட்டங்களையும் ,10 ஒருநாள் துடுப்பாட்டப் போட்டிகளில் விளையாடி 11 ஓட்டங்களையும் 3 தேர்வுத்  துடுப்பாட்டப்  போட்டிகளில் விளையாடி 5 ஓட்டங்களையும் எடுத்துள்ளார்.

## உள்ளூர் போட்டிகள்

### முதல் தரத் துடுப்பாட்டம்
இவர் 1994 ஆம் ஆண்டில் முதல் தரத் துடுப்பாட்டப் போட்டிகளில் அறிமுகமானார்.பின் 2007 ஆம் ஆண்டில் மும்பை துடுப்பாட்ட அரங்கத்தில் சவுராட்டிர துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக விளையாடினார்.

### பட்டியல் அ
1994 ஆம் ஆண்டில் இவர் பட்டியல் அ துடுப்பாட்டப் போட்டிகளிலும் அறிமுகமானார். மார்ச் 28, ஜெய்பூர்  துடுப்பாட்ட அரங்கத்தில் ராஜஸ்தான் துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக பட்டியல் அ துடுப்பாட்டப் போட்டியில் இறுதியாக விளையாடினார்.

### இருபது20
2007 ஆம் ஆண்டில் இவர் இருபது20 துடுப்பாட்டப் போட்டிகளில் அறிமுகமானார். ஏப்ரல் 3 மும்பை  துடுப்பாட்ட அரங்கத்தில் பரோடா துடுப்பாட்ட அணிக்கு எதிரான போட்டியில் இவர் மும்பை துடுப்பாட்ட அணி சார்பாக இருபது20 துடுப்பாட்டப் போட்டிகளில் அறிமுகமானார்.பின் 2007 ஆம் ஆண்டில் ஏப்ரல் 19, அகமதாபாத் துடுப்பாட்ட அரங்கத்தில் வங்காளத் துடுப்பாட்ட அணிக்கு எதிரான இருபது20 போட்டியில் இவர் மும்பை துடுப்பாட்ட அணி சார்பாக விளையாடினார்.

## சர்வதேச போட்டிகள்
1997 ஆம் ஆண்டில் இவர் சர்வதேச துடுப்பாட்டப் போட்டியில் இவர் அறிமுகமானார். சூலை 26 கொழும்பு துடுப்பாட்ட அரங்கத்தில் நடைபெற்ற ஒருநாள் பன்னாட்டுத் துடுப்பாட்டப் போட்டியில் இலங்கைத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார். 1998 ஆம் ஆண்டில் சிட்னி துடுப்பாட்ட அரங்கத்தில் மே 28 அன்று கென்யத்  துடுப்பாட்ட அணிக்கு எதிரான போட்டியில் இவர் இறுதியாக விளையாடினார்.

1997 ஆம் ஆண்டில் இவர் தேர்வுத் துடுப்பாட்டப் போட்டியில் இவர் அறிமுகமானார். ஆகஸ்ட் 2, கொழும்பு துடுப்பாட்ட அரங்கத்தில் நடைபெற்ற தேர்வுத் துடுப்பாட்டப் போட்டியில் இலங்கைத் துடுப்பாட்ட அணிக்கு எதிராக இந்தியத் துடுப்பாட்ட அணி சார்பாக தனது முதல் போட்டியில் விளையாடினார்.தனது முதல் பந்திலேயே மார்வன் அடப்பட்டுவை வீழ்த்தினார். இதன் மூலம் தேர்வுத் துடுப்பாட்டப் போட்டியின் அரிமுகப் பந்திலேயே இழப்பினை வீழ்த்திய முதல் இந்திய வீரர் எனும் சாதனை படைத்தார். 2001 ஆம் ஆண்டில் மார்ச் 18 இல் சென்னையில் உள்ள துடுப்பாட்ட அரங்கத்தில் ஆத்திரேலியத் துடுப்பாட்ட அணிக்கு எதிரான தேர்வுப் போட்டியில் இவர் இறுதியாக விளையாடினார்.

## குறிப்புகள்

பகுப்பு:வாழும் மக்கள்
பகுப்பு:இந்தியத் தேர்வுத் துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:1973 பிறப்புகள்